**REFERAT FRA ARBEIDSUTVALGETS TELEFONMØTE DEN 14. OKTOBER**

**Følgende deltok:**  Vidar Eltun, Nils Bjørke, , Åshild Kjelsnes, Per Berger, Jan Geir Solheim,Eirik Haga , Anne Thoresen og Arne Bang

**Følgende saker ble behandlet:**

24/16: Protokoll

25/16: Referatsaker

26/16: Statsbudsjettet 2017

27/16: KVU Gol-Voss. Rv7 og Rv52

**24/16: PROTOKOLL**

Protokollen fra arbeidsutvalgets møte den 24. juni ble utsendt på email den 24/6 og ligger utlagt under «møtereferater» på [www.stamvegutvalget.no](http://www.stamvegutvalget.no)

Sekretariatet har ikke mottatt merknader til protokollen.

**VEDTAK:**

Arbeidsutvalget godkjenner protokollen fra møtet den 24. juni 2016**.**

**25/16: REFERATSAKER**

Her ble følgende saker referert:

1. **Stamvegbefaringen gjennomført**

Det vises til bred omtale med referater, powerpointer fra presentasjoner mv fra stamvegbefaringen Bergen-Sandvika den 1 og 2 september under «aktuelt» på [www.stamvegutvalget.no](http://www.stamvegutvalget.no)

1. **Brosjyre/grunnlagsnotat om E16**

I regi av Oppland fylkeskommune og Valdresrådet er det utarbeidet et grunnlagsnotat/brosjyre med hovedfokus på at E16

* Fullføres raskt og rimelig
* Binder landsdeler sammen
* 100% vintersikker veg

Dokumentene følger vedlagt.

**VEDTAK:**

Arbeidsutvalget tar referatsakene til etterretning

**26/16: STATSBUDSJETTET 2017**

Statsbudsjettet 2017 foreslår følgende summer til store prosjekter i mill.kr:

* Sandvika-Wøyen 912
* Bjørum-Skaret 100
* Bagn-Bjørgo 430
* Varpet-Smedalsosen 239
* Øye-Eidsbru 250

For øvrig kan nevnes:

* Planleggingsmidler til Nymoen-Eggemoen
* Skredvoll i Flåm
* Utbedringsmidler Gudvangen-og Flenjatunellene
* Gangtunnel i Vaksdal
* Planleggingsmidler Stanghelle-Arna

Nærmere orientering om E16 i 2017 budsjettet er utlagt under «Aktuelt» på [www.stamvegutvalget.no](http://www.stamvegutvalget.no)

Arbeidsutvalget bes vurdere innspill på prosjekter langs E16 som burde vært høyere prioritert i statsbudsjettet – som en kan arbeide for i budsjettprosessen.

I møtet ble det en gjennomgang med de enkelte regioner:

* Ringerike

Fornøyde med at Bjørum-Skaret nå var inne med midler til forberedene arbeider med planlagt anleggsstart i 2018. For øvrig positivt med reguleringsplan for «Skaret- Høgkastet» og god framdrift på planleggingen av fellesprosjektet E16/Ringeriksbanen.

Viktig at planleggingsmidler også innkluderer grunnerverv

* Valdres

Generelt viktig med økte midler til rassikring.

Positivt med bevilgningene til Filefjellprosjektene og Bagn-Bjørgo.

Savner bevilgninger til Turtnes-Øye som må startes opp i 2017 for å få ut effektene av samkjøring med Øye-Eidsbru (jfr sak20/16d der det ble enighet om anmodning til SD om dette.

Kvamskleiva er et viktig rassikringsprosjekt som er ferdig planlagt og byggeklart.

* Sogn

Viktig at den vintersikre E16 også blir rassikker, og det registreres at regjeringen overoppfyller NTP – men at det motsatte skjer vedrørende

rassikring. Det er viktig å få utarbeidet en helhetlig plan for rassikring. Spesielt viktig å få ordnet opp i rasutsatte strekninger gjennom Aurland.

* Hordaland

Positivt at Stanghelle-Arna er startet opp med (direkte) reguleringsplan, og viktig at også planleggingen av den rasutsatte strekningen Voss-Arna forseres.( Jfr sak 22/16 der det ble enighet om brev til SD om dette)

Det er for øvrig flere aktuelle prosjekter øst for Voss.

**VEDTAK:**

1.Arbeidsutvalget tar orienteringen om E16 i statsbudsjettet 2017 til etterretning

2. Arbeidsutvalget ber om sekretæren utarbeider et utkast til konkrete innpil om statsbudsjettet til Transport-og kommunkasjonskomiteen. Utkastet omsendes arbeidsutvalget til kort høring før endelig oversendelse.

**27/16: KVU GOL-VOSS. Rv7 og RV52. FORELØPIG DRØFTING**

Det vises til tidligere orientering om denne konseptutredningen i sak 20/16 , og til at deltagerne på stamvegbefaringen var til stede når denne ble presentert på Voss den 1 september.

Jfr presseomtale og hele utredningen som er utlagt under «Aktuelt» på [www.stamvegutvalget.no](http://www.stamvegutvalget.no)

Vi har ventet på høringsbrev, og det viser seg nå at dette ble utsendt ultimo september til lokale myndigheter i de direkte berørte distrikter på de to strekningene mellom Gol og Voss og en del nasjonale organisasjoner. Selv om det var en åpen høring var dette heller ikke lagt ut på nettsidene om NTP

Av høringsbrevet framgår det at høringsfristen er **15. desember**, og at det parallelt med høringen skal skje en ekstern kvalitetssikring.

Dette innebærer at vi har tid til å foreta en del foreløpige drøftinger før vi velger prosess, innretning og momenter vi skal fokusere på i stamvegutvalgets uttalelse.

Noen momenter til drøftelse kan være:

* Vi kan ta utgangspunkt i stamvegutvalgets enstemmige uttalelse til NTP, og relatere nye momenter fra KVU til disse
* Kostnadsstigning i forhold til Øst-Vestutredningen svært stor
* Usikkerheten i kostnadsanslagene er +/- 40%!
* Trafikkmengdene blir sterkt involverte av hva slags utbygginger som ellers skjer (med arm til Bergen fra 134 , vil over 70% av trafikken over fjellovergangene velge Haukeli)
* Stortinget- som enstemmig har valgt E16 til stamveg – bør ikke ta stilling til valg av eventuelt nye hovedveger øst/vest uten at E16 og E134 med arm til Bergen er vurdert på lik linje med Rv7 og Rv52

Dette til nærmere drøftelser i møtet.

Når det gjelder videre prosess kan vi utfra nærmere gjennomgang av utredningen og drøftelsene i møte utarbeide et første utkast til stamvegutvalgets uttalelse

Aktuelle datoer (for telefonmøte 08.00) kan være fredagene 28/10, 4/11 og 11/11 og at vi om ønskelig/nødvendig følger opp med nytt møte for endelig behandling.

I møtet var det en god meningsutveksling der det var samstemmig enighet om at E16 må fullføres uansett drøftelsene om framtidige hovedveger. Snarlig fullførelse av denne «nåtidsvegen» må derfor bli et viktig moment i Stamvegutvalgets uttalelse til KVU Gol-Voss.

Det ble også nevnt at det pågår et arbeide for å anslå trafikkmengder over en ny bru Manheller- Fodnes, som er interessant både for E16 og Rv52.

**VEDTAK:**

Arbeidsutvalget viser til saksframstillingen og drøftelsene i møtet, og vil be om at det framlegges et utkast til uttalelse til « KVU Gol-Voss.Rv7 og Rv52» til behandling i arbeidsutvalget i telefonmøte 4 november kl 08.00-09.00.